مَرقُس 6
6-نجی باب
عیسی ناصِره شَهرینده
مَتّیٰ 13:53-58؛ لوقا 4:16-30
1عیسی اُل یِری تِرک اِدیپ، اُز اُنوپ-اُسِن مِکانینا گیتدی. شَگیرتلِری هِم اُنونگ ایزینا دوشوپ گیتدیلِر. 2سَبَّت گونی عیسی کِنیسهده اُورِتمَگه باشلادی. اُنونگ آیدیان زاتلارینی اِشیدِن کَن آدام گِنگ قالیپ: «بو آدام مونچا زادی نیرِدِن اُورِنِنکَه؟ اُنگا بِیله دانالیغی کیم بِردیکَه؟ اُل نَدیپ بِیله مُعجِزهلِری گُرکِزمِگی باشاریارقا؟ 3اُل مریمینگ نِجّار اُغلی دَلمی؟ یعقوبینگ، یوشانینگ، یهودانینگ و شمعونینگ دُغانی دَلمی نَمه؟ اُنونگ آیال دُغانلاری-دا بیزینگ آرامیزدا یاشامایارلارمی نَمه؟» دییشیپ، اُلار عیسانی رِت اِتدیلِر. 4اُنسُنگ عیسی اُلارا: «نِبینینگ دینگه اُز دُغدوق یوردوندا، قارینداشلارینینگ آراسیندا و اُیونده قادری یُقدور» دییدی. 5اُل بیرنَچه مِریضینگ باشینا اِلینی قُیوپ شِفا بِرمِکدِن باشغا اُل یِرده هیچ بیر مُعجِزه گُرکِزیپ بیلمِدی. 6عیسی اُلارینگ ایمانسیزدیغینا گِنگ قالدی.
عیسی اُن ایکی شَگیردینی خالقینگ آراسینا ایبِریَر
مَتّیٰ 10:5-15؛ لوقا 9:1-6
شُندان سُنگ عیسی اِطرافداقی اُبالارا آیلانیپ واغیظ اِتدی. 7عیسی اُن ایکی شَگیردینی یانینا چاغیریپ، اُلاری ایکی-ایکیدِن یُلّاماغا باشلادی و اُلارا آرخو-جینلاری کُوماغا ایختییار بِردی. 8اُلارا شِیله تابشیردی: «یُل اوچین یانینگیزا تایاقدان باشغا هیچ زات آلمانگ. نه چُرِک، نه تُربا، نه-ده قوشاغینگیزدا پول — هیچ زات بُلماسین. 9آیاغینگیزا کُووش گِیینگ، اِگنینگیزه آرتیقماچ کُینِک آلمانگ.» 10عیسی یِنه اُلارا: «هایسی اُیه بارسانگیز، قایدیانچانگیز شُل اُیده بُلونگ. 11اِگِر آداملار سیزی قابول اِتمِسِلِر، دینگلِمِسِلِر، اُل یِردِن چیقیپ باریارقانگیز، اُلارا قارشی شاهاتلیق بُلار یالی، آیاقلارینگیزینگ تُزونی قاقینگ» دییدی. 12شونلوق بیلِن، اُلار یُلا دوشدولِر و هِمّه آداملاری توبا چاغیریپ، واغیظ اِتمَگه باشلادیلار. 13اُلار کَن جینلاری کُووپ چیقاردیلار، اِنچِمه مِریضلِره یاغ چالدیلار، اُلار-دا شِفا تاپدیلار.
یحیی تَعمید بِریَنچینینگ اُلومی
مَتّیٰ 14:1-12؛ لوقا 9:7-9
14بُلوپ گِچیَن زاتلاری هیرودیس پاتیشاه-دا اِشیتدی، سِبَبی عیسانینگ آد-اُوازاسی ایل آراسینا یایراپدی. کَبیر آداملار: «یحیی تَعمید بِریَنچی اُلومدِن دیرِلیپدیر، شُل سِبَپلی اُل بو مُعجِزهلِری گُرکِزیپ بیلیَر» دیییَردیلِر. 15بِیلِکیلِر بُلسا: «بو — اِلیاس»، کَبیرلِری-ده: «بو اُوالقی پیغامبارلارینگ بیری یالی پیغامباردیر» دیییشیَردیلِر. 16هیرودیس بولاری اِشیدیپ: «مِن اُنونگ باشینی چاپدیران یحیی دیرِلیپدیر!» دییدی. 17-18هیرودیس آدام ایبِریپ، یحیانی توتدوریپدی، اُنونگ اِل-آیاغینی باغلاپ، زیندانا سالدیریپدی. اُل مونی اُز دُغانی فیلیپُسینگ آیالی هیرودیا اوچین اِدیپدی. سِبَبی هیرودیس هیرودیانی اُزونه آیال اِدیپ آلدی. شُنونگ اوچین یحیی اُنگا: «سِنینگ اُز دُغانینگ آیالینا اُیلِنمِگینگ دُغری دَل» دیییپدی. 19شِیلهلیکده، هیرودیا یحیی قارشی بُلوپ یورِگینده کینه ساقلاپ، اُنی اُلدورمِک ایسلِیَردی، یُنه بو اِلیندِن گِلمِیَردی. 20سِبَبی هیرودیس یحیانینگ دُغری هِم مُقادِّس آدامدیغینی بیلیپ، اُندان قُرقاردی و اُنی قُرادی. اُنی دینگلِدیگیچه، پِریشان بُلیاردی، اِمّا شُندا-دا هُوِس بیلِن دینگلَردی.
21بیر گونی میناسیپ فورصات گِلیپ یِتدی. هیرودیس اُز دُغان گونی خاطیراسینا کُشک اِمیرلِرینی، سِردارلاری و جلیلَهنینگ مُهوم آداملارینی چاغیریپ، طُوی توتدی. 22هیرودیانینگ قیزی ایچِری گیریپ، راقص اِدیپ، هیرودیسینگ و اُنونگ میهمانلارینینگ گُونونی خوش اِتدی. پاتیشاه قیزا: «ایسلَن زادینگی دیله، سانگا بِرِیین» دییدی. 23اُنسُنگ قاسام ایچیپ، پاتیشاه یِنه-ده: «مِندِن نَمه دیلِگینگ بُلسا آیت، پاتیشاهلیغیمینگ یاریسی-دا بُلسا، سانگا بِرِرین» دییدی. 24قیز هِم داشاری چیقیپ اِنهسیندِن: «نَمه دیلَیین؟» دیییپ سُرادی. اُل هِم: «یحیی تَعمید بِریَنچینینگ کِلّهسینی» دیییپ جُغاپ بِردی. 25قیز دِرِّو پاتیشاهنینگ یانینا یُرتوپ گِلدی-ده: «شو واقتینگ اُزونده یحیی تَعمید بِریَنچینینگ کِلّهسینی بیر تاباقدا قُیوپ، مانگا بِرمِگینگی ایسلِیَرین» دییدی. 26پاتیشاه قاتی غامغین بُلدی، یُنه میهمانلارینگ یانیندا قاسام ایچِنسُنگ، قیزینگ دیلِگینی بیتیرمَن، ایزینا قایتارماق ایسلِمِدی. 27دِرِّو بیر جِلّادی یُلّاپ، یحیانینگ کِلّهسینی گِتیرمِگی تابشیردی. جِلّات باریپ، زینداندا یحیانینگ باشینی چاپدی. 28چاپیلان کِلَّنی بیر تاباقدا گِتیریپ، قیزا بِردی. قیز-دا اُنی اِنهسینه اِلتیپ بِردی. 29یحیانینگ شَگیرتلِری مونی اِشیدیپ، اُنونگ جِسِدینی اَکیتدیلِر و اُنی بیر قابردا جایلادیلار.
عیسی بَش مونگ آدامی دُیوریار
مَتّیٰ 14:13-21؛ لوقا 9:10-17؛ یوحنا 6:1-14
30رِسولّار عیسانینگ یانینا ییغنانیپ، هِمّه اِدِن ایشلِری، خالقا اُورِدِن زاتلاری بارادا اُنگا خابار بِردیلِر. 31عیسی اُلارا: «گِلینگ، یِکه اُزومیز بیر بُش یِره گیدیپ، بیرآز دِم-دینچ آلایلینگ» دییدی. گِلیپ-گیدیَنلِرینگ کَنلیگیندِن یانگا، اُلارینگ ناهار اِدینمَگه-ده اِلِّری یِتمِیَردی. 32اُنسُنگ اُلار قاییقا مینیپ، یِکه اُزلِری بیر بُش یِره گیتدیلِر. 33گیدیپ باریارقالار، حالاییق اُلاری گُروپ تانیدیلار. شُندا هِمّه شَهرلِردِن آداملار پییادا یُلا دوشدولِر و هاولوغیشیپ، اُل یِره اُلاردان اُو باردیلار.
34عیسی قاییقدان دوشِنده، اولی جِماغاتی گُروپ، اُلارا یورِگی آویدی، سِبَبی اُلار چُپانسیز قُیونلار یالیدی. شُنونگ اوچین اُلارا کَن زاتلاری اُورِتمَگه باشلادی. 35گون یاشاندان سُنگ، شَگیرتلِر عیسانینگ یانینا گِلیپ: «بو بیر بُش یِر، واقت هِم گیجارادی. 36خالقی گُیبِر، تُوِرِکدَکی اُبالارا و اِکینچیلیکلِره گیدیپ، اُزلِرینه اییِره زات ساتین آلسینلار» دییدیلِر. 37اِمّا عیسی: «اُلارا اییمَگه زادی سیز بِرینگ» دییدی. اُلار: «اُندا بیز ایکی یوز کوموش سِکَّه چُرِگ ساتین آلیپ، اُلارا اییدیرِیلیمی؟» دییدیلِر. 38عیسی اُلاردان: «بارینگ، گُرونگ، نَچه چُرِگینگیز بار؟» دیییپ سُرادی. گُرِنلِریندِن سُنگ اُلار: «بَش چُرِک بیلِن ایکی بالیغیمیز بار» دییدیلِر. 39شُندا اُلارا هِمّه آداملاری دِسّه-دِسّه اِدیپ، اُتونگ اوستونده اُتورتماغی تابشیردی. 40شِیلهلیکده، اُلار یوز-یوزدِن، اِلّی-اِلّیدِن دِسّه-دِسّه بُلوپ اُتوردیلار. 41عیسی بَش چُرِک بیلِن ایکی بالیغی آلیپ، آسمانا باقیپ، شوکور اِتدی-ده، خالقا پایلار یالی بُلوشدیریپ، شَگیرتلِرینه بِردی. ایکی بالیغی-دا اُلارینگ هِمّهسینه پایلادی. 42هِمّهلِر ایییپ دُیدولار. 43شَگیرتلِر آرتان چُرِک بُلِکلِرینی، بالیقلارینگ اُونوقلارینی ییغناپ، اُن ایکی سِبِدی دُلدوردیلار. 44چُرِکلِری اییِن اِرکِکلِرینگ سانی بَش مونگ آدامدی.
عیسی سووونگ یوزوندِن یُرییَر
مَتّیٰ 14:22-33؛ یوحنا 6:15-21
45جِماغاتی اوغرادیپ دورقا، عیسی شَگیرتلِرینه قاییقا مینیپ، اُزوندِن اُنگ بِیلِکی کِنارداقی بِیتصِیدا گِچمِگی تابشیردی. 46عیسی اُلار بیلِن خوشلاشاندان سُنگ، خودایا دُغا اِتمِک اوچین داغا چیقدی.
47آغشام دوشِنده، قاییق دِریانینگ اُرتاسیندادی، عیسانینگ بُلسا یِکه اُزی کِناردادی. 48عیسی اُلارینگ قاییقی قینلیق بیلِن کورِک اوروپ باریاندیقلارینی گُردی، سِبَبی یِل اُلارینگ قارشیسیندان اُووسیَردی. دانگا قُلای عیسی دِریادا سووونگ یوزوندِن یُریپ، اُلارا طاراف گِلدی و یانلاریندان گِچیپ گیتجِک بُلدی. 49اِمّا اُلار اُنونگ سووونگ یوزوندِن یُریپ گِلیَنینی گُرِنلِرینده، گُزلِرینه روح گُرونیَندیر گومَن اِدیپ قیغیریشدیلار. 50چونکی هِمّهلِر اُنی گُروپ قُرقدولار. اِمّا عیسی دِرِّو اُلارا سُز آیدیپ: «خاطیرجِم بُلونگ! بو — مِن، قُرقمانگ!» دییدی. 51اُنسُنگ اُلارینگ یانینا قاییقا میندی، یِل هِم یاتدی. اُلار خاص بِتِر گِنگ قالیپ حایران قالدیلار. 52اُلار هِنیزِم چُرِکلی مُعجِزه دوشونمَندیلِر، بو اُلارینگ فیکرلِرینه باریپ یِتِنُقدی.
عیسی جِنیسارِتده مِریضلِری شِفا بِریَر
مَتّیٰ 14:34-36
53اُلار دِریانینگ بِیلِکی طارافینا قاییق بیلِن گِچیپ، جِنیسارِت یوردونا باردیلار و اُل یِرده لَنگَر اُقلادیلار. 54قاییقدان دوشِن واقتیندا خالق عیسانی تانیدیلار. 55آداملار یُرتوپ، شُل تُوِرِکدَکی یِرلِره بُیدان-باشا آیلاندیلار و مِریضلِرینی دوشِکلِری بیلِن عیسانینگ یانینا گِتیردیلِر. اُلار هِر صاپار عیسانینگ نیرِدِدیگینی اِشیتسِلِر، مِریضلِرینی شُل یِره گِتیریپ باشلادیلار. 56عیسی نیرَه بارسا — اُبا بُلسون، شَهر بُلسون یا-دا اِطرافلیق — آداملار مِریضلِری بازارلاردا یاتیریپ، دینگه دُنونینگ اِتِگینَه اِلِّرینی دِگیرمَگه-ده اِجازا بِرسین دیییپ، اُنگا یالباریاردیلار. اُنگا اِل دِگرِنلِرینگ هِمّهسی-ده شِفا تاپیاردی.
knc_Arab kas_Arab azb_Arab knc_Arab azb_Arab azb_Arab knc_Arab azb_Arab azb_Arab knc_Arab azb_Arab azb_Arab azb_Arab urd_Arab azb_Arab azb_Arab azb_Arab urd_Arab azb_Arab azb_Arab knc_Arab knc_Arab azb_Arab